Diari Oficial de la Generalitat Valenciana


Sumari del DOGV 2052, del 23-06-1993 (1993/828417)

RESOLUCIÓ de 12 de maig de 1993, del President de la Comissió Territorial d'Urbanisme, per la qual fa públic l'acord adoptat el 16 d'octubre de 1992 per la Comissió Territorial d'Urbanisme, relatiu a l'aprovació definitiva del pla parcial Cumbres de Alcalalí.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2052

Data del DOGV
:   23-06-1993

Secció del DOGV
:   ALTRES DISPOSICIONS

Número del document
:   1993/828417


Data del document
:   12-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 12 de maig de 1993, del President de la Comissió Territorial d'Urbanisme, per la qual fa públic l'acord adoptat el 16 d'octubre de 1992 per la Comissió Territorial d'Urbanisme, relatiu a l'aprovació definitiva del pla parcial Cumbres de Alcalalí.  
La Comissió Territorial d'Urbanisme, en la sessió del 16 d'octubre de 1992, a la vista de l?expedient de referència i basant-se en aquests:  
Antecedents de fet  
1. L?ajuntament, en la sessió plenària del 30 de juliol de 1992, a acordar-ne l'aprovació provisional, després d'haver complert els tràmits d'aprovació inicial i d'exposició pública mitjançant uns anuncis apareguts en el BOP i en un dels diaris de més difusió provincial.  
2. La documentació la integren una memòria informativa i justificativa, uns plànols d'informació i d'ordenació, unes ordenances, un pla d?etapes i un estudi econòmic i financer.  
3. La finalitat d'aquest expedient és l?ordenació detallada de part del sòl apte per a urbanitzar, classificat així en les normes subsidiàries del municipi d'Alcalalí. Es tracta d'un superfície de 86.103 m2, que es destinen a ús residencial en tipologia preferent d'edificació unifamiliar, i es destina un màxim del 20 per cent de la superfície neta a habitatge agrupat.  
Consideracions tècnico-jurídiques  
1. La tramitació es considera correcta d'acord amb el que estableixen els articles 116 del text refós de 1992 i els articles del 127 al 130 del Reglament de Planejament, per remissió del 138.2 del text legal esmentat.  
2. La documentació es considera completa, d'acord amb l'article 83.5 del text refós de 1992 i els articles del 57 al 63 del Reglament de Planejament. No obstant això, atès que l'ajuntament, després de l'acord d'aprovació provisional, introduí certes correccions, cal que abans de la vigència del pla es refonga el projecte en un document únic que garantesca la necessària seguretat jurídica que ha de regir tot el procés de desenvolupament i d'execució d'aquest.  
3. La modificació s'estima tècnicament admissible, i no comporta un augment de volum edificable ni diferent zonificació o un ús urbanístic de zones verdes o espais lliures definits en el planejament.  
4. La proposta tècnica continguda en l?expedient i les determinacions amb què es plasma s'estimen correctes en termes generals, de conformitat amb el que disposen els articles del 45 al 56 del Reglament de Planejament, llevat de la previsió continguda en la normativa urbanística relativa a permetre discriminar a l?efecte de l?edificabilitat entre edificació principal i secundària, atès que les normes subsidiàries vigents en el municipi estableixen una edificabilitat global per a cada parcel·la. En conseqüència, i per aplicació del principi de jerarquia normativa caldrà adaptar la determinació referida del pla parcial a la de les normes subsidiàries que desplega, de forma que s'hi ajuste en tots els punts.  
5. La Comissió Territorial d'Urbanisme és competent per a l'adopció d'aquest acorda en virtut del que disposen l'article 11 8.3.b) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i l'article 5 del Reglament dels Organs Urbanístics de la Generalitat Valenciana, aprovats pel Decret 137/90, de 30 de juliol, del Consell de la Generalitat Valenciana.  
Vistos els preceptes esmentats i la resta de disposicions aplicables, va acordar aprovar definitivament el pla parcial Cambres de Alcalalí, del municipi d'Alcalalí, però se supedita la publicació d'aquest acord i la consegüent vigència a la rectificació de la previsió continguda en la normativa que permeta discriminar a l?efecte de l?edificabilitat entre edificació principal i secundària, per tal que s'ajuste a la determinació continguda respecte d'això en las normes subsidiàries de planejament vigents en el municipi, que estableixen una edificabilitat global per parcel·la, sense que siga possible efectuar cap discriminació, així com que es faça una refosa del projecte, en el qual cal introduir totes les modificacions fetes per l'ajuntament després de l'aprovació provisional de l?expedient.  
Vist l'acord adoptat per la Comissió Territorial d'Urbanisme en la sessió de 16 d?octubre de 1992 que va aprovar definitivament l?expedient de referència, però en supeditava la publicació al compliment de certes condicions, així com la documentació presentada per l'ajuntament amb data 5 de maig de 1993 que compleix en tots els seus extrems l'acord de la comissió, resolc:  
Ordenar la publicació immediata de l?esmentat acord d'aprovació definitiva a l?efecte de l?entrada en vigor. Es recorda a l'ajuntament la necessitat que publique íntegrament en el Butlletí Oficial de la Província d'Alacant les ordenances i les normes urbanístiques, a l?efecte de la vigència, conformement al que estableix l'article 70.2 de la Llei Reguladora de les Bases del Règim Local en relació amb l'article 124.3 del text refós sobre Reforma del Règim del Sòl i Ordenació Urbana, de 26 de juny de 1992, i notificar el contingut de la resolució a tots els interessats que apareguen en l?expedient.  
Cosa que es fa pública, d'acord amb el que preveuen els articles 124 del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i el 134 del Reglament de Planejament. Val a dir que, contra aquests acords, que no exhaureixen la via administrativa, es pot interposar un recurs d'alçada davant el Conseller d'Obres Públiques,, Urbanisme i Transports, en el termini de quinze dies, segons que disposen els articles del 122 al 125 de la Llei de Procediment Administratiu i el 23.1 del Decret 137/1990, de 30 de juliol, del Consell de la Generalitat Valenciana.  
Alacant, 12 de maig de 1993.- El President de la Comissió Territorial d'Urbanisme: Gerardo-Roger Fernández Fernández.